
Suferințele sunt binefăcătoare în 
viaţa noastră 


+ Suferințele * 
sunt binefăcătoare 


în viata noastră 





Dumnezeu, ca Tată iubitor, le cârmuieşte pe toate cu 
bunătate. De aceea, niciun lucru să nu îl considerăm ca 
fiind întristător sau aducător de suferinţă, chiar dacă 
acesta ne pune neputinţa noastră la încercare. Pentru că, 
dacă ignorăm motivul pentru care fiecare eveniment este 
îngăduit de Dumnezeu să ni se întâmple, trebuie să credem 
că suferinţele au loc fie ca răsplată a răbdării, fie a 
indiferenţei şi nepăsării sufletului nostru fie pentru ca 
omul să nu se abată mai mult de la viaţa duhovnicească şi 
să se unească cu răul, prin săvârşirea lui. 

"ol, 





ANUNTURI 


* Întărire şi mângâiere 

Acestea au fost o parte din darurile pe care ni le-a făcut 
anul acesta Sf. Mina, în ziua prăznuirii sale. Slavă lui 
Dumnezeu că ne-a mai dăruit, după cum spun părinţii 
noştri, încă o Liturghie la care să fim împreună. 





+ Sâmbătă, 14 noiembrie, s-au împlinit 15 ani de când a 
plecat la Domnul, întru dragoste jertfelnică, preoteasa 
Maria. Fie că am cunoscut-o sau nu, ştim că ne îmbracă 
pe toţi cei ce venim la Bisericuţă, cu căldura sufletului său, 
ca o mamă iubitoare. Credem şi nădăjduim că acum stă 
aproape de Preacurata, cosându-ne şterguri de rugăciune. 
Dumnezeu să o odihnească cu drepţii! 


ȘTIRI 





+ S-au încheiat filmările la „Man of God” (Omul lui 
Dumnezeu), pelicula despre viaţa Sf. Nectarie. 
Filmul a fost realizat în colaborare cu Mănăstirea Vatoped 
din Sfântul Munte Athos şi va ajunge curând în 
cinematografe, ca un omagiu adus sfântului la 100 de ani 
de la mutarea sa la viaţa veşnică. Basilica.ro 


+ Arhiepiscopul Athanasie al Tiranei şi a toată 
Albania, în vârstă de 91 ani, a fost internat la spital, după 
ce a fost testat pozitiv cu virusul Corona. Ierarhul, deşi 
suferă de complicaţii, a găsit puterea să transmită un 
mesaj credincioşilor: Nu vă temeţi; credeți doar! 
Dumnezeu este cu noi şi nu ne va lăsa! 


Mai mulţi ierarhi ai Bisericii Ortodoxe au trimis urări de 
sănătate, alăturându-se celor care îl poartă pe arhiepiscop 
în rugăciuni. Orthodoxtimes.com 





+ Chinonita Sfântului Munte a hotărât să nu mai 
permită accesul pelerinilor timp de o lună, pentru 
a preveni răspândirea coronavirusului. Această hotărâre 
nu-i priveşte pe angajaţii şi asociaţii mănăstirilor, care vor 
putea intra doar pe bază de invitaţie şi doar într-o singură 
mănăstire. De asemenea, în toate bisericile athonite se vor 
face în această perioadă privegheri speciale și procesiuni 
cu sfintele moaşte pentru oprirea  pandemiei. 
Orthodoxtimes.com 





Aşteptăm întrebările, sugestiile şi eventualele colaborări 
pe adresa revista.maximina(E gmail.com 


sau la tel. 0734.194.372. 
Mulţumim tuturor pentru rugăciuni şi ajutor financiar. 











- Foaie ortodoxă pentru suflet 


INTRAREA ŞI ŞEDEREA ÎN BISERICĂ A 
MAICII DOMNULUI 


Cuvinte ale părintelui Sofian Boghiu, 
adunate de la sfinți 





Intrarea în Biserică a Maicii Domnului este o sărbătoarea 
frumoasă şi delicată şi aş vrea să vă spun câteva lucruri în 
legătură cu ea. 


Maica Domnului s-a născut în Ierusalim, asta o ştim de 
la Sf. loan Damaschinul care era un mare şi învăţat sfânt 
Părinte, a trăit în veacul al VIII-lea şi a locuit mult în 
Palestina, cunoscând foarte bine istoria tuturor părinţilor 
şi a sfinţilor din Ţara sfântă şi din toată creştinătatea. Şi el 
ne spune în cartea lui numită Dogmatica, că Sfânta 
Fecioară Maria s-a născut în Ierusalim şi anume pe calea 
unde era Poarta Oilor şi unde era acea Vitezda. Sfinţii 
Părinţi aveau însă şi o casă în Nazaret, o casă sărăcăcioasă, 
smerită. Însă după ce copila s-a născut la Ierusalim, 
părinţii au trecut la Nazaret, pentru că Nazaretul era o 
cetate liniştită. 


Şi când a împlinit copila trei ani, au plecat s-o închine 
Domnului la Ierusalim. De la Nazaret până la Ierusalim 
sunt aproape o sută de kilometri. Au făcut drumul acesta 
pe Jos, timp de trei zile, însă nu singuri, ci cu vecini, cu 
prieteni, mai multă lume care mergea la Ierusalim să se 
închine, să aducă jertfe la singurul templu din vremea 
aceea, Templul din Ierusalim. După trei zile au ajuns la 
Ierusalim. 


Şi a fost impresionantă această grupare: când au ajuns în 
Ierusalim, în fața Templului, acolo a fost anunţat clerul şi 
a ieşit din Templu soborul de preoţi şi corul Templului, 

cor de copii. Erau unii copii care cântau în corul 
Templului — aceşti copii strigă în urma lui lisus, 


când merge la Ierusalim în Duminica Floriilor. ÎL 
întâmpină pe drumul Ierusalimului, Îi cântă osana 
poporul; şi în Templu încă Li cântau lui lisus osana, acest 
cor de copii de la Templu. Căpeteniile poporului erau 
supărate că lasă pe copii să cânte. Şi lisus spune: „dacă nu 
cântă ei, pietrele vor da glas”. Şi aşa îi ies soborul 
preoţilor şi corul de copii înaintea Maicii Domnului şi 
acestui cortegiu din Nazaret, la intrarea în Templu. 


Din faţa Templului până sus erau cincisprezece trepte şi 
când intrau preoţii la Templu, în săptămâna lor de 
serviciu, se opreau pe fiecare treaptă şi spuneau câte un 
psalm. Sunt în Psaltire cei cincisprezece psalmi „ai 
treptelor”, de la 119 şi până la 133. Stăteau pe fiecare 
treaptă şi spuneau câte un psalm, până când ajungeau sus 
— al cincisprezecelea psalm, a cincisprezecea treaptă — şi 
acolo intrau în Templu. Jos era grupul acesta şi Maica 
Sfântă. În faţa Maicii Domnului, în faţa copilului acesta, 
era un grup de fetiţe, poate mai mari sau chiar ca ea — 
Maica Domnului avea trei ani atunci — şi aceste copiliţe 
erau îmbrăcate în alb, cu nişte lumânări în mâini. Şi 
părinţii o ţineau de mână pe Măicuţa Domnului. În urmă 
stătea poporul din Nazaret şi mult popor din Ierusalim. 
Vine soborul acesta de preoţi şi cântăreţi şi cântă 
psalmi. Sus, în capul treptelor, era preotul Zaharia, 
aştepta să urce acest copil, după rânduială, să-l închine lui 
Dumnezeu. Copila a fost eliberată din mâinile părinţilor 
săi şi a păşit pe prima treaptă, după aceea a mers fuguţa 
până sus, fără să fie ajutată de nimeni, parcă o împingea 
Duhul Sfânt din urmă sau o chema cineva. Însuşi preotul 
Zaharia s-a mirat de această îndrăzneală, această 
vioiciune a copilei. Toţi erau plini de har, de Duh Sfânt. 


Şi preotul Zaharia văzând-o, a spus nişte cuvinte 
proroceşti foarte frumoase acestei tinere şi micuţe 
Fecioare, Sfintei Maria. La Antim Ivireanul, fericitul 
nostru ctitor, găsim ce i-a spus Zaharia: 

„Tu eşti cu adevărat uşa cea de gând a vieţii care au 
văzut-o prorocul Iezechil închisă; ce-mi caută şi făr” de 
voia mea a-ți deschide ușile bisericii ca să intri într-însa, 
să locuieşti, căci cu adevărat mai vârtos pentru tine au 
făcut Solomon, cu înțelepciunea ce i-au dat Dumnezeu, 
acest lăcaş şi ție au închipuit-o... Și ție se cuvine ca să 
locuieşti într-însa, că acelea câte sta într-însa ţie se 
închipuiau. Drept aceea, dacă s-au arătat adevărul, 
trebuie să se ridice umbra.” 


= 

Prorocii toţi, de la începuturile lumii şi până aproape de 
naşterea acestei Sfinte Fecioare, au tot spus mereu cuvinte 
proroceşti despre Maica Domnului. Însă în clipa intrării 
în biserică s-au cunoscut aceste prorociri. De aceea 
Zaharia, plin de Duhul Sfânt, îi spune că Templul pe care 
l-a făcut Solomon cu înţelepciunea lui „te închipuia pe 
tine“: Biserica închipuia pe Maica Domnului şi însăşi 
biserica aceasta, orice biserică creştină, încă este locaş al 
Maicii Domnului, în care Hristos tronează. Aşa cum însuşi 
trupul ei, al Maicii Domnului, a fost biserică sau templu al 
Celui Preaînalt, Dumnezeul cerului. 


Cu asemenea cuvinte, profetul Zaharia, marele preot, o ia 
pe Fecioara de mână, o duce, prin descoperire 
dumnezeiască, în Sfânta Sfintelor şi îi arată locul unde se 
va ruga ea. Sfânta Sfintelor era cum e altarul nostru, însă 
acea încăpere era foarte tainică, nu intrau femeile şi 
norodul, nu intrau nici preoţii în Sfânta Sfintelor, intra 
numai arhiereul o singură dată în an — numai arhiereul. 
Îi spune şi acum nişte cuvinte proroceşti şi după aceea o 
ia de mânuţă şi o scoate afară din acea Sfântă a Sfintelor 
şi o încredinţează unor fecioare mai în vârstă ca s-o 
ocrotească şi să o ajute. 


Maica Domnului stă la Templul din Ierusalim timp de 
doisprezece ani. Ce-a făcut Sfânta Fecioară în Templu în 
acest timp? S-a rugat, a citit Sfânta Scriptură, a adâncit-o 
şi a meditat, a lucrat — ştia să ţeasă, ştia să coasă, ştia să 
toarcă. Ştia să brodeze foarte frumos. A lucrat veşminte 
preoţeşti la Templu şi, mai târziu, Maica Domnului a 
lucrat cămaşa lui lisus Hristos. Acea cămaşă nu avea 
cusătură, era făcută din împletitura meşteşugită a Maicii 
Domnului... Şi de asemenea, | Maica Domnului] ajuta şi la 
slujbele care erau necesare în Templu. 


În tot acest timp, Maica Domnului a fost îndeosebi 
în stare de rugăciune. Rugăciunea şi paza simţurilor, a 
inimii şi a minţii au făcut-o cu adevărat lăcaş sfinţit, 
dumnezeiesc, al Celui Preainalt, încât era un vas ales al 
Duhului Sfânt în care peste puţină vreme, la plecarea ei 
din Templu, a ajuns să întrupeze pe lisus Hristos 
Mântuitorul. 


Mai târziu, Maica Domnului, ştiind foarte bine Sfânta 
Scriptură — la Templul din Ierusalim era o şcoală biblică 
şi a studiat foarte mult Sfânta Scriptură, a învăţat foarte 
bine, acea minte luminată a Maicii Sfinte — a fost prima 
profesoară a copilului lisus. Maica Domnului Il învăţa 
Scriptura, Psalmii şi Profeţii, în vârsta de copilărie a 
Mântuitorului Hristos, pentru că ea însăşi ştia foarte bine 
aceste lucruri. Şi în Evanghelia de astăzi în cinstea Maicii 
Domnului, când ea pleacă, după Buna Vestire, de la 
Nazaret la vara sa Elisabeta, în sudul Ierusalimului, spune 
nişte cuvinte proroceşti despre ea: „că iată de acum mă 
vor ferici toate neamurile, întrucât mi-a făcut mie 
mărire Cel puternic“. În tot acest imn al Maicii Domnului 
se vede cultura ei teologică şi biblică. 


Am să închei aşa cum încheia fericitul Antim cuvântul lui 
la sărbătoarea de astăzi, Intrarea în Biserică a Maicii 
Domnului: 


„Drept aceea dară, trebuieşte şi noi, când vom intra în 
sfânta biserică, să ne curățim întâi de păcatele noastre şi 
de cugetele cele viclene şi apoi, cu cunoştinţă întreagă, să 
ne facem vase alese, să primim prin darul Duhului Sfânt, 
cuvântul lui Dumnezeu în inimile noastre şi aşa vom fi 





adevăraţi prăznuitori, spunând Maicii Domnului cu un 
glas, lauda cea îngerească: Bucură-te, ceea ce eşti plină 
de dar, Domnul este cu tine! A Cărui slavă, în veci”. 


A sa 
e m 





EVANGHELIA SĂPTĂMÂNII 


Luca X, 25-37 (Pilda samarineanului milostiv) 


Părintele nostru mărturisitor Ilarion V.Felea ne 
spune despre această pildă: 


Oricine vrea să fie sigur de mântuire şi de viaţa veşnică, 
trebuie să iubească pe Dumnezeu și pe aproapele său 
cum se iubeşte pe sine însuşi: nu cu vorba sau cu limba, ci 
cu fapta şi cu adevărul. Adevărata frăţie între oameni 
se întemeiază pe milă, pe iubire. În familia omenirii 
nimeni nu trebuie disprețuit, batjocorit sau nedreptăţit. 
Creştinul milostiv nu face deosebire între om şi om; nu se 
întreabă de ce neam este omul căzut între tâlhari. O 
atenţie deosebită se cuvine să avem mai ales faţă de cei 
îndureraţi, nenorociţi şi căzuţi între _tâlharii durerilor 
nevoilor şi păcatelor omeneşti. Să-i iubim şi să-i ajutăm 
aşa după cum a iubit samarineanul milostiv pe omul aflat 
aproape mort, pe marginea drumului, jertfind timpul, 
banii, osteneala, puterea de muncă şi bunurile sale, ca să- 
| ajute şi să-l scape din nenorocirea în care a căzut. 





XXX 


APOSTOLUL SĂPTĂMÂNII 
Efeseni IV, 1-7 


De aceea, vă îndemn, eu cel 
întemnițat pentru Domnul, să 
umblați cu  vrednicie, după 
chemarea cu care aţi fost chemaţi, 
cu toată smerenia şi blândeţea, cu 
îndelungă-răbdare, îngăduindu-vă 
unii pe alți în iubire, silindu-vă să 
păziți unitatea Duhului, întru 
legătura păcii. Este un trup şi un 
Duh, precum şi chemaţi ați fost la o 
singură nădejde a  chemării 
voastre; este un Domn, o credinţă, 
un botez, un Dumnezeu şi Tatăl 
tuturor, Care este peste toate şi prin 
toate şi întru toți. Iar fiecăruia 
dintre noi, i s-a dat harul după 
măsura darului lui Hristos. 


Apostolul subliniază 

că s-au oferit „fiecăruia” darurile. Nu există credincios 
care să nu fi primit măcar o harismă. Şi aceste harisme 
Domnul le-a împărţit potrivit Inţelepciunii şi Dreptăţii 
Lui, în asemenea mod, încât fiecărui om să i se potrivească 
harismele, analog cu puterea şi rezistenţa lui. Aceasta 
înseamnă, pe de-o parte, că absolut nimeni nu are 
dreptul să se laude în mod egoist cu harismele 
sale, deoarece toate sunt daruri ale lui Dumnezeu, iar, pe 
de altă parte, nu trebuie niciodată să-i invidieze pe 
aceia care au primit harisme mai multe sau mai înalte. 
Care este scopul pentru care Dumnezeu ne dăruieşte 
aceste importante  harisme? La această întrebare 
răspunde din închisoare marele Apostol şi ne subliniază: 
„spre desăvârşirea sfinţilor, la lucrul slujirii, la zidirea 
Trupului lui Hristos, până vom ajunge toţi la unitatea 

CALENDARUL MĂRTURISITORILOR 


Săptămâna care urmează stă sub pecetea a doi oameni 
sfințiți prin mărturisirea lui Hristos în temniţele 
comuniste. Este vorba despre părintele Daniil Sandu 
Tudor (ucis la Aiud în 17 noiembrie 1962) şi Părintele 
Gheorghe Calciu —- Dumitreasa (adormit în 21 
noiembrie 2006). S-au scris şi se vor mai scrie multe 
despre aceşti doi mărturisitori şi este nevoie să se scrie, 
pentru ca noi să ne amintim pururea jertfa lor, căci pe 
această jertfă suntem noi azi în Biserică. 

Credem că ne este de folos acum să ne întărim nu numai 
din faptele lor, ci şi din cuvinte. 


Părintele Gheorghe Calciu mărturisea despre ultima 
perioadă în care a stat în închisoare: 


„Cel mai mare rod a fost că prin rugăciune mă linişteam 
sufleteşte, că nu mă temeam, că rezistam la tot ce se 
întâmpla cu mine. Fără rugăciune nu aş fi rezistat, aş fi 
înnebunit cu siguranţă. Am hotărât să nu fac niciun 
compromis şi pentru asta trebuia să mă gândesc sau că 
voi rămâne pentru totdeauna în închisoare, sau că mă 
omoară. În această situaţie, fără rugăciune ar fi trebuit 
să înnebunesc. Rugăciunea a însemnat balsam 
pentru inima mea.” 





VERSURI DE SUFLET 


INTRAREA ÎN BISERICĂ 


Așa Te vede duhul meu, Stăpână: 
Te duce Ana, Maica-Ta de mână. 
Cum urci cu pași mărunți pe sfânta scară, 
În ochi porţi cerul nopţilor de vară 
Și părul Tău e caer de lumină. 
Smerit în rugă, trupul mic se-nclină 
Și faţa de copil aşteaptă harul. 

Ca să-i picteze slava, iconarul, 
Topit-a-n flăcări vechea lui comoară, 
A prefăcut-o-n pulbere uşoară 
Și pata de argint a hainei Tale, 

A încrustat-o-n raze ca în zale. 

În juru-Ţi focul curge, ca o apă. 
Cu frăgezimi de mugur care crapă, 
Mânuţa poartă lujerul de floare, 
Iar Sfântul Duh, în fâlfâiri uşoare, 


Cu vraja curăţiei şi a milei, 
s-a aşezat pe umărul copilei. 
Din norii albi și moi ai înălţimii, 
Cuminţi, îţi ies în cale Heruvimii. 
În cuviinţă mare, iconarul 
Cu fir de-arnici a-ncondeiat chenarul, 

Iar sus de tot, pe cea din urmă treaptă, 
Potirul sfânt al jertfelor Te-aşteaptă. 
Doar candele aprinse străbat cu raza lor 
În umbra viorie a Sfintei. Un fior 
De taină te cuprinde, când ochiul ţi se pierde 
În umbră şi când vine o rază să-l dezmierde. 
Pe lespezile albe, sub candele pe unde 
A curs lumină blândă, lucesc oglinzi rotunde, 
Şi-n ploile de raze, sub candele se-nşiră, 
Alai de-mpărătiţă, în haine de porfiră. 
Sunt doisprezece îngeri; dar nu au aripioare, 
Ori poate sunt copile cu sufletul de floare. 
Copilele au toate găteală de domniţe, 

Au creştetele ninse cu mândre coroniţe. 
Şi-n fruntea lor păşeşte, cu ochii de cicoare 
Impărăteasa mică, învăluită-n soare. 
Condurii Ei de aur lucesc ca două stele, 
Şi-abia îşi poate duce povara hainei grele. 
Copilele ridică pe mâini neîntinate, 
Podoaba de lumină a mantiei bogate. 





Şi nu ştiu ce sfinţenie vrea să mărturisească, 
Cum că alaiul este o nuntă-mpărătească. 
Şi-ntre sclipiri de aur şi-n foşnet de mătasă 
Păşeşte către nuntă micuţa-mpărăteasă. 
Iar una din copile, cea mai împodobită, 

Îi duce dar de nuntă, o minge aurită. 
Mireasa ochii umezi ca-n rugă şi-i ridică, 
Și către cer ridică, gingaşa mână mică. 
Căci pe deasupra-i prinde-n cercuri largi să zboare 
Un porumbel cu aripi făcute de ninsoare 
În numele Treimii, venit ca să primească 
în casa Ei Mireasa cu stemă-mpărătească. 


Te aşteptăm şi noi cu rugi în mână, 
Să vii către lăcaşul Tău Stăpână. 
Ca iarăşi să sfinţească la a Ta venire, 
Vreun colţ din alba noastră mănăstire. 
Cu tot alaiul harurilor, vino! 
Cobori spre miezul inimilor, Blajino! 
Ca-n miezul inimii neîntinate, 
O Sfânt-a Sfintelor să se arate. 


Şi-acolo cu alai de oști cerești 
In inimi Doamnă (mică) neştiut să creşti. 


Maica Teodosia (Zorica Laţcu) 

Pe tata l-au arestat chiar în dimineaţa de Bobotează. Au 
intrat în casă şi au luat o funie de pe uşă, că el împletea 
funii, şi i-au legat mâinile cu ea. Şi l-au dus, iar cantorul l- 
a aşteptat să vină la biserică la slujbă, dar el nu a mai 
venit... 


Când au venit să-l aresteze, pe mama au trimis-o înainte 
în pod, să nu tragă partizanul în ei, dacă ar fi tras. Cu tata 
au fost arestaţi toţi preoţii din zonă care i-au sprijinit pe 
partizanii din munţi. Pe tata l-au acuzat că a fost legionar. 
Nu a fost, doar a simpatizat în liceu mişcarea legionară, 
dar nu a participat la crime. „Vina” lui a fost că i-a ajutat 
pe partizani. I-a ajutat cum a putut. 


Câţi ani de temniţă a primit pentru că a ajutat pe 
partizani? 


12 ani, din care a făcut 9, murind în închisoare. 
Mama a putut să meargă să-l vadă cât a fost închis? 


A fost la vorbitor o dată singură, o dată cu mine şi cred că 
o dată şi cu fratele meu, dar nu-mi mai amintesc bine. 
Tata a cerut la un vorbitor să-i facă ochelari şi când m-a 
dus și pe mine, mama m-a avertizat că nu-i voie să mă 
apropii. Tata a apărut la geam, la vorbitor şi mi-a zis: 
Corina, dă-mi ochelarii! 


Și eu nu m-am dus, că mama mă avertizase că nu-i voie. 
Atâta a regretat apoi mama că nu m-a lăsat să merg la el 
când m-a chemat! Poate că mi-ar fi dat ceva în mână sau 
cine ştie... 


Știu că odată a trimis un prosop şi mama, săraca, l-a 
spălat. lar după aceea a văzut că în tivitură a ieşit urmă de 
la creionul chimic. EI a scris scrisoare şi a pus-o acolo, dar 
mama nu a mai putut desluşi nimic. 


Avea voie să trimită scrisori? 


Foarte rar, dar am câteva scrisori. Şi cele pe care le-a 
trimis el mamei, dar am şi o parte din dosarul de la CNSAS 
(căci sunt sute şi sute de pagini, dar eu nu am primit decât 
o parte din ele), unde erau ale noastre către tata. Mama 
trimitea cărți poştale, că aşa avea voie. Și, când eram în 
clasele primare, ne sublinia cartea poştală şi ne punea și 
pe noi, copiii, să-i scriem câteva rânduri. 


Ce ştiaţi de tata? Ştiaţi că era închis? 


Ştiam că e închis, dar altele nu ştiam. Însă ştiu că într-o 
noapte atâta am plâns... Eu am crezut că dacă plâng, tata 
va veni acasă. Nici nu ştiu dacă i-am spus mamei de ce am 
plâns. Dar toată noaptea am plâns cu dorinţa şi credinţa 
că va veni acasă dacă eu plâng. 


Doamne, scoate-l pe tata din închisoare! Aşa zicea 
mama că ne rugam noi, copiii, în fiecare seară pentru el. 


Cum a fost viața fără tatăl dus.? 


După pronunţarea sentinţei, cineva a avertizat-o pe mama 
să plece, luând ce are, că altfel ar fi confiscat statul tot. Așa 
că a luat o văcuţă şi câteva oi şi ne-am dus la bunici, la 
Săvârşin. 


Când a murit tata, eu aveam 13 ani. Mama a aflat, dar nu 
mi-a spus imediat, că eu eram la școală la Arad. Şi când 
am aflat, nu am avut voie să port doliu, ca să nu se afle, ci 
mi-am pus o panglică neagră, cu care mi-am legat părul. 


Și m-am dus la părintele Tudor Demian, care fusese coleg 
cu el la facultate şi i-am spus plângând că a murit tata. Iar 
el mi-a zis să nu mai plâng, să nu mă vadă cineva, că nu 
trebuia să se ştie că știm... 


Mama a rămas văduvă? 


Da... Când am fost domnişoară, a vorbit un teolog cu 
mine, dar eu i-am spus dinainte că tata fusese deţinut 
politic. Însă apoi el a primit o scrisoare anonimă, în care 
scria să aibă grijă cu cine se căsătoreşte, dacă vrea să aibă 
apoi slujbă... Și m-a lăsat... 


Ce alte lucruri mai ştiţi despre anii de închisoare ai 
tatălui dus.? 


Am întâlnit pe cineva care ieşise din închisoare şi mi-a 
spus că l-a cunoscut pe tata. A fost închis la Aiud, apoi l- 
au dus la Baia Sprie, la mina de plumb. Acolo el s-a simţit 
foarte rău, a ieşit la raport să spună, dar nimeni nu l-a 
ascultat. Atunci a leşinat şi l-au scos de acolo colegii pe 
braţe. Apoi, fiindcă avea TBC, l-au trimis la Târgu Ocna. 


Știu despre tata că, unde era un bolnav, tata mergea să-l 
spovedească și să-l împărtășească, deşi, după aceea, 
suferea. Îl prindeau de barbă şi îi ziceau „ţapule”. La urmă, 
aşa am înţeles, că l-au omorât. A citit o verişoară de-a mea 
într-o carte, că atâta l-au dat cu capul de pereţi, până când 
l-au omorât şi atunci au deschis un grilaj şi i-au dat 
drumul în cap, ca să spună că s-a sinucis. 


Unde s-a întâmplat aceasta? 
La Văcăreşti, că acolo a fost trimis, fiind bolnav de TBC... 


Am fost într-un an la o întâlnire a foştilor deţinuţi politici, 
la Iaşi, și acolo am întâlnit pe cineva care făcuse puşcărie 
împreună cu tata. Și zicea că tata i-a spus că are o durere 
aici în piept. Nu știa omul acela despre ce e vorba, dar eu 
cred că el a învăţat Rugăciunea inimii şi aceasta era 
durerea ce o simţea. Era foarte retras, smerit. 
Probabil trăia numai cu rugăciunea... 

credinţei şi a cunoaşterii Fiului lui Dumnezeu, la starea 


bărbatului desăvârşit, la măsura vârstei deplinătăţii lui 
Hristos”. 
Aşadar, scopul harismelor noastre este în mod deosebit 
vrednic de luare aminte. El este pentru a le folosi în 
înaintarea noastră duhovnicească şi la „desăvârşirea” 
noastră. Fireşte, nu numai a noastră, ci şi pentru folosul şi 
zidirea celorlalţi fraţi ai noştri. Adică fiecare din noi 
trebuie să valorifice talanții şi harismele lui. Să le cultive 
pe cât mai mult posibil, pentru că în ultimă instanţă, acest 
dar al harurilor este cel care ne duce la ceea ce numim 
„după asemănare” şi ne deschide drumul către Biserica 
Triumfătoare, „impreună cu toţi sfinţii”. (Arhimandritul 
Ioil Konstantaros) 

SIL 





SFINŢII SĂPTĂMÂNII 


Ă CUTREMURĂTOARELE MINUNI ALE 
SFANTULUI GRIGORIE TAUMATURGUL 
(17 noiembrie) 





Sf. Grigorie Taumaturgul s-a născut în cetatea 
Neocezareea din Pont, în jurul anului 213, într-o familie 
păgână și a primit o educaţie laică desăvârșită, studiind 
filosofia, retorica şi dreptul. Pentru a-şi completa studiile, 
a plecat împreună cu fratele său, Atenodor, spre Berit, dar 
s-au oprit în Cezareea Palestinei, unde l-a întâlnit pe 
Origen (185-254), marele cărturar creştin al vremii, care 
încă nu căzuse în erezie. Sf. Grigorie a devenit vreme de 
câţiva ani ucenicul lui Origen şi a primit şi botezul. După 
terminarea studiilor, întorcându-se în patria sa, a ales 
viaţa de linişte, rugăciune și studiu al Sfintelor 
Scripturilor, petrecută într-un loc retras. 


Pentru virtuțile lui alese, fericitul Fedim, episcopul 
Amasiei, văzând în dânsul darul lui Dumnezeu, se sârgui 
a-l îndupleca să lase pustia spre folosul oamenilor. 
Văzându-i neclintirea, fericitul Fedim săvârşi lucru 
neobişnuit, căci îl sfinţi episcop al Bisericii deşi nu 
era de faţă. Căci, căutând episcopul către Dumnezeu, a 
zis: "Tu, Cela ce toate le ştii, Dumnezeule, şi toate le poţi, 
caută în ceasul acesta spre mine şi spre Grigorie, şi 
săvârşeşte cu darul Tău, hirotonisirea lui”. Astfel l-a 
hirotonit, nefiind el de faţă. 


Devenit episcop fără voia sa şi văzând răspândinu-se 
erezia lui Pavel din Samosata, Sf. Grigorie începu a se ruga 


cu sârguinţă lui Dumnezeu să îi descopere credinţa cea 
adevărată şi într-o noapte, în timp ce se ruga, îi apărură 
Preacurata Maică a Domnului şi Sf. Ap. loan Cuvântătorul 
de Dumnezeu. Atunci Maica Domnului îi ceru Sfântului 
Ioan să îl înveţe taina Preasfintei Treimi. Deci în puţină 
vreme Sf. Grigorie fu învăţat mari taine dumnezeieşti. 


Mergând Sf. Grigorie în cetatea Neocezareea, plină de 
închinăritori la idoli, află numai 17 credinioşi. Rugându- 
se lui Dumnezeu să caute spre zidirea Sa şi să lumineze 
atâta mulţime de popor, săvârşea multe minuni, în special 
vindecări, motiv pentru care a fost numit "Taumaturgul". 
Între persoanele care au îmbrăţişat creştinismul datorită 
activităţii sale, se numără şi Macrina cea bătrână, bunica 
Sfântului Vasile cel Mare şi a Sfântului Grigorie de Nyssa. 


Se spune că a făcut minuni cum nu s-au auzit și mai mari 
decât se pot crede. Doi fraţi, după moartea tatălui lor, au 
rămas moştenitori ai unei mari avuţii pe care au împărţit- 
o între dânşii. Apoi mai aveau şi un iezer mare, pentru 
care se sfădeau căci fiecare dintre dânşii dorea să-l aibă 
singur întreg; deci şi-au ales ca judecător pe făcătorul de 
minuni, Grigorie. Mergând Sfântul către dânşii la iezer, 
voia să facă pace între ei, dar n-a sporit nimic cu cuvintele 
pentru că amândoi erau neînduplecaţi şi nu voiau să se 
lase unul pe altul să aibă parte de iezer. După multă sfadă 
voiau să facă chiar război între dânşii şi de-abia a putut 
Sfântul să-i potolească în acea zi să nu facă război. 
Făcându-se seară s-au dus la casele lor, amânând 
confruntarea pe a doua zi, iar Sfântul a rămas singur lângă 
iezer şi, petrecând toată noaptea în rugăciuni, a poruncit 
iezerului, în numele Domnului să se usuce de tot şi să nu 
rămână nici picătură de apă şi nici tină într-însul, ci să fie 
pământ bun de arat şi semănat. Deci s-a făcut aşa, căci 
deodată nu se ştie unde s-a ascuns apa şi s-a făcut pământ 
uscat. A doua zi, venind fraţii la iezer cu mulţime de 
oameni înarmaţi ca să facă război, n-au aflat în locul unde 
era iezerul nici o picătură de apă şi, ca şi cum n-ar fi fost 
niciodată apă acolo, au aflat pământ înverzit. Mirându-se 
de aceasta, fraţii s-au împăcat între dânşii, iar toţi oamenii 
preaslăveau pe Dumnezeu. 


Odată acest sfânt făcător de minuni a vrut să zidească o 
biserică la un loc frumos, aproape de un munte. Începând 
el a pune temelia, locul era strâmt şi nu putea să-l mai 
lărgească din cauza muntelui aceluia. Deci, Sfântul a stat 
la rugăciune. Şi, rugându-se din destul, a poruncit 
muntelui, în numele lui Iisus Hristos, să se mişte şi să se 
îndepărteze de la locul său, cât trebuia pentru lărgirea 
bisericii. Apoi îndată s-a cutremurat muntele şi, 
mişcându-se, s-a depărtat făcând destul loc pentru 
lărgimea temeliei bisericii. Astfel era credinţa acestui 
plăcut al lui Dumnezeu, încât muta şi munţii. 


Ajuns la adânci bătrâneţi, a întrebat: 

— Câţi necredincioşi se mai află încă în Neocezareea? 
lisus se răspunse că numai 17 locuitori ai cetăţii se mai 
închină la idoli. Bucurându-se cu duhul, sfântul a zis: 

— Slavă lui Dumnezeu, căci atunci când am venit eu în 
Neocezareea la episcopie numai 17 creştini am aflat, toată 
cetatea fiind drăcească. lar acum, mergând către 
Dumnezeu, rămân atâţia necredincioşi câţi credincioşi s- 
au aflat mai întâi; şi toată cetatea este a lui Hristos. Zicând 
acestea, şi-a dat sufletul în mâinile lui Dumnezeu, la anul 
270. Sf. Ierarh Grigorie Taumaturgul a murit pe vremea 
împăratului Aurelian (270-275), viaţa lui fiind scrisă pe 
larg de Sf. Grigorie de Nyssa. 


CUVÂNT DE LA PATERIC 


Avva Longhin (prăznuit la 17 noiembrie) era din 
Cilicia Palestinei şi a trăit în secolul al V-lea, mutându-se 
de la mănăstirea Fericitului Ieronim în Egipt, pentru o 
mai aspră vieţuire. Cele câteva pilde şi cuvinte cuprinse în 
Patericul egiptean dau mărturie despre smerenia sa 
adâncă şi despre darul facerilor de minuni. lată unul 
dintre ele: 


Zis-a avva Longhin către avva Acachie : femeia atunci 
cunoaşte că a zămislit, când i se va opri sângele. Așadar 
şi sufletul cunoaşte că a primit Duh Sfânt, când i se vor 
opri patimile cele rele ce curg jos dintr-însul. Iar câtă 
vreme petrece într-însele, cum poate să se mărească în 
deşert, că este fără patimă ? Dă sânge şi ia Duh! 


XXX 


DIN ÎNVĂTĂTURA PĂRINTELUI ARSENIE 


Dumnezeu are un rost cu suferinţele, pe care nu El le 
trimite oamenilor, ci oamenii se bagă în bătaia lor, pentru 
că ies din poruncile lui Dumnezeu şi legile firii. Suferințele 
readuc pe om iarăși la calea lui Dumnezeu. O scăpare 
definitivă de suferinţe în viaţa aceasta nu este şi nici n-ar 
fi bună. Oamenii care nu le-ar avea, iarăşi s-ar întoarce la 
ele. Oamenii sunt un fel de copii: sunt cuminţi numai de 
frică. Și mai au mult până să fie cuminţi de drag... 





CUVINTE DESPRE RUGĂCIUNE 


Cu ajutorul lui Dumnezeu, pentru că părinții noştri ne 
îndeamnă aproape la fiecare cuvânt să stăruim în 
rugăciune şi pentru că majoritatea dintre noi suntem 
nişte începători de prea multă vreme, vom căuta să 
aflăm cuvinte de folos şi de întărire despre cea mai 
importantă lucrare din viaţa creștinului. Începem cu 
câteva îndemnuri ale Sfântului Sofronie de la Essex. 


SĂ FACEM RUGĂCIUNE DE FOC ÎN 
APELE ÎNGHEȚATE ALE LUMII 


SF. SOFRONIE DE LA ESSEX 


În zilele de odinioară, când viața majorităţii oamenilor 
curgea în largile canale ale tradiţiei aşezate şi orânduite, 
cuvintele lui Hristos erau astfel prezentate încât să nu 
deranjeze. Dar acum, cu întreg pământul plin de 
disperarea omului, cu protestul conştiinţelor ultragiate, 
cu violenţa ce ameninţă să înghită întreaga noastră viaţă, 
trebuie să ne facem auzite vocile. În primejdia noastră 
actuală cuvintele frumoase care nu ne angajează la nimic 
nu mai sunt suficiente. Cu toţii avem nevoie astăzi de 


o credinţă fermă în biruinţa veşnică a lui Hristos, 
ca şi noi să devenim de nebiruit duhovniceşte. 

Iată aceste cuvinte: 


Rugăciunea care palpită în interiorul nostru ne plasează 
la frontiera dintre două lumi, dintre cea trecătoare şi cea 
care va veni (Evr. 13, 14). Această sfâşiere dureroasă ne 
sileşte la o implorare încă şi mai arzătoare. Ne 
recunoaştem boala — puterea de moarte a păcatului 
lucrător în noi — şi cerem un doctor. Atunci Cel ce a spus 
că „nu cei sănătoşi au nevoie de doctoi, ci cei bolnavi” (Mt. 
19,13) răspunde într-adevăr chemării noastre. El ne 
tămăduieşte sufletul din orice boală, dându-i energii noi, 
luminându-l cu o lumină neînserată. 


Experienţa străveche a Bisericii a dovedit că pentru 
rugăciune — adică pentru Dumnezeu — nicio boală a 
duhului nu este incurabilă. Putem să ne naştem în cele 
mai nefavorabile împrejurări. Putem creşte în medii 
ignorante, dure şi chiar criminale, putem să fim atraşi de 
exemplele de vieţuire din jurul nostru. Putem suferi orice 
fel de lipsuri, ocări, pierderi. Putem fi diformi din naştere 
și putem şti ce înseamnă a fi dispreţuiţi, răniţi, respinşi. 
Tot ceea ce e nenorocire în lumea de astăzi îşi poate lăsa 
amprenta asupra noastră. Dar, din clipa în care ne 
întoarcem la Dumnezeu, din clipa în care ne-am 
hotărât să urmăm poruncile Lui, începe un 
proces de tămăduire fundamentală. Și nu numai că 
suntem vindecaţi de rănile sau patimile noastre, dar chiar 
şi înfăţişarea noastră se poate schimba. Acest lucru s-a 
întâmplat adeseori în Sf. Munte. Soseau oameni zdrobiţi 
și reduși la o stare jalnică de mulţi ani de vieţuire 
depravată, însă, după o scurtă perioadă de adâncă 
pocăință, feţele lor deveneau plăcute la vedere, vocile lor 
se schimbau, se mişcau diferit şi duhul strălucea luminos 
înlăuntrul lor. Aceasta şi pentru că intraseră într-o viaţă 
dedicată rugăciunii. 


Omul de rugăciune priveşte mediul înconjurător într-o 
altă lumină. Iubirea de Dumnezeu slobozeşte sufletul de 
presiunile din afară. Singurul imperativ devine de a păstra 
această legătură iubitoare cu Dumnezeu. Nu ne va păsa de 
ceea ce cred despre noi oamenii sau de felul în care ei ne 
tratează. Vom înceta să ne mai temem că le pierdem 
favoarea. li vom iubi pe semenii noştri fără să ne mai 
întrebăm dacă şi ei ne iubesc pe noi. 


Desigur, adevărata rugăciune nu vine dintr-odată. Nu e 
lucru simplu să menţinem inspiraţia fiind 
înconjurați de apele îngheţate ale lumii care nu se 
roagă. Hristos aruncă focul dumnezeiesc pe pământ şi 
noi ne rugăm Lui ca EI să aprindă inimile noastre astfel 
încât să nu fim biruiţi de frigul cosmic, ca niciun nor negru 
să nu stingă flacăra strălucitoare. 

Dintre toate apropierile de Dumnezeu, rugăciunea este 


cea mai bună şi nu în ultima instanţă este singurul mijloc 
autentic în acest scop. In actul rugăciunii mintea 


omenească își găseşte expresia ei cea mai nobilă. Starea 
mentală a unui om de ştiinţă angajat în cercetare, a 
artistului ce creează opere de artă, a gânditorului cufundat 
în filosofie — chiar și a teologilor de profesie — nu poate fi 
comparată cu cea a omului de rugăciune ajuns faţă în Faţă 
cu Dumnezeul cel Viu. Orice gen de activitate 
mentală cere mai puţină încordare decât 
rugăciunea. Putem fi în stare să lucrăm zece sau 
douăsprezece ore, dar sunt suficiente numai câteva clipe 
de rugăciune şi, iată, suntem deja epuizați. 


Rugăciunea poate împlini toate lucrurile. Chiar dacă 
suntem lipsiţi de daruri naturale, oricare dintre noi poate 
să obţină şi obţine prin rugăciune daruri suprafireşti. 
Acolo unde cunoașterea rațională a omului lipsește, am 
face bine să ne aducem aminte de faptul că, independent 
de capacitatea intelectuală a omului, rugăciunea poate 
aduce o formă mai înaltă de cunoaştere. 


Creștinismul implică suferinţă; dar prin suferință 
pătrundem în tainele fiinţei. Suferința face cu putință 
înțelegerea umanității şi libertăţii noastre. În vremuri de 
restrişte, creştinul îşi aduce aminte că „toată făptura 
suspină laolaltă şi suferă în durerile naşterii” (Rom. 8, 
22). 


Pentru cei care nu au experienţa rugăciunii e greu de 
crezut felul în care rugăciunea lărgeşte orizonturile 
spiritului. Uneori rugăciunea mistuie inima ca un foc; şi 
atunci când inima se prăbuşeşte în flacăra arzătoare, pe 
neașteptate cade asupra ei roua mângâierii dumnezeiești. 
Când ajungem atât de conştienţi de fragilitatea noastră, 
încât mintea deznădăjduieşte, atunci în chip necunoscut 
se arată o lumină minunată ce vestește o viaţă 
nestricăcioasă. Atunci când întunericul dinlăuntrul 
nostru e atât de înfricoşător, încât suntem paralizaţi de 
spaimă, aceeaşi lumină strălucitoare va preface noapte 
întunecată în zi strălucitoare. 


La început, lupta pentru rugăciune pare a întrece 
puterile noastre, dar, dacă stăruie, sufletul va fi în stare să 
cuprindă înlăuntrul său, în acelaşi timp, întristarea și 
bucuria, disperarea şi nădejdea. Nu mai există o 
alternanță între exaltare și deprimare, întrucât toate 
stările sunt concentrate într-una singură. Prin 
cunoaşterea lui Dumnezeu sufletul dobândeşte o pace 
adâncă. 


Duhule Sfinte, Atotputernice Dumnezeule, 
Mângâietorule Milostive, 
vino şi Te pogoară peste noi, 
care plângem după Tine pururea, 
luminându-ne şi sfinţindu-ne, 
tămăduindu-ne şi mângâindu-ne 
cu mângâierea Ta! 





INTERVIUL SĂPTĂMÂNII 


_ "TATĂL MEU, PREOTUL 
MĂRTURISITOR SINESIE IOJA 


Acum câteva luni a venit iar (căci vine din când în când) 
la Bisericuţă sora Corina loja şi am rugat-o să ne spună 
câteva cuvinte despre tatăl ei, preotul mărturisitor 
Sinesie Ioja de la Rănușa. Atunci a avut o ezitare şi nu 
am insistat. Însă Sf. Mina, din mulțimea de daruri pe 
care ni le-a făcut, a găsit cu cale să o îndrepte de 
prăznuirea sa din nou la Bisericuţă. De data aceasta 
chiar sora Corina ne-a căutat, deschizându-şi sufletul. 
Am înţeles ezitarea de acum câteva luni: vorbele îi s-au 
împletit mereu cu lacrimile, semn al unei dureri adânci, 
pe care numai Dumnezeu o poate înțelege şi mângăâia. 
Durerea unui copil care nu a avut parte de tată şi care a 
dus cu el crucea prigoanei toată viaţa, ca fiică de deținut 
politic. 


Despre părintele Sinesie loja nădăjduim că va fi prilej să 
scriem mai multe — despre preoția dinainte şi din 
închisoare, despre viața de jertfă şi de slujire a lui 
Dumnezeu. Acum însă e vremea să deschidem cu sfială 
ușa trecutului unui om sfânt şi a familiei sale. 





Părintele Sinesie Ioja la arestare, 1949 


Vi-l mai amintiți pe tatăl dvs? Eraţi micuță când l-au 
arestat? 


Trei ani şi ceva aveam. lar fratele meu avea un an. Am O 
singură amintire dinainte de arestare. Eram micuță şi tata 
m-a adus pe umeri la mătuşa din Arad, că aşa-i plăcea lui 
să mă ducă. Şi m-a învăţat să o strig pe mătuşa „tuşă!”. 
Dar eu ziceam „tută!”, că eram mică... şi eram pe umerii 
lui... Zicea mama că atâta ne-a iubit... Când mergea la 
protopopiat, mă lua şi pe mine, iar când s-a născut fratele 
meu, ne lua pe amândoi. Foarte mult ne-a iubit... 


Un domn din Timişoara, care l-a cunoscut în închisoare, 
mi-a spus că atâta vorbea despre mama şi despre puișorii 
lui, cu drag şi cu dor... 


Cât timp a fost preot? 
6 ani şi apoi l-au arestat... 
De ce l-au arestat? 


A fost un coleg de-al lui care se ridicase împotriva 
regimului şi el l-a ajutat, l-a adăpostit în pod o vreme. 


